Eksperter: Mange mindreårige gambler ulovlig
De er klare på at historien om den siktede 17-åringen som skal ha misbrukt flere kredittkort og spilt bort et millionbeløp er langt fra unik. - Dette er et klassisk eksempel, sier direktør Atle Hamar i Lotteritilsynet.VG skrev torsdag om at gambling på nettbaserte spillselskaper er en sentral del av politiets etterforskning i jakten på årsaken til at tenåringen knivstakk faren og broren. Drapsforsøkene skjedde i et eksklusivt nabolag på Bekkelaget i Oslo tidlig om morgenen fredag 19. september. I tiden før drapsforsøket skal tenåringen ifølge politiets opplysninger ha skrevet ned kortinformasjon og misbrukt diverse kredittkort. Deretter skal han ha registrert kortene hos spillselskaper, slik at han fikk penger til å spille for. Han skal ha spilt bort et millionbeløp, får VG opplyst. Ettersom han er mindreårig, kan han ikke selv opprette kontoer og har heller ikke lov til å spille. Ifølge Lotteritilsynet er det et stadig økende problem at barn og unge skaffer seg tilgang til utenlandske spillselskaper på internett. Direktør Atle Hamar sier at spillemisbruket ofte blir oppdaget av foreldre, søsken eller besteforeldre som har fått misbrukt kredittkortet sitt.På dette tidspunktet er ofte tenåringens spillemisbruk allerede ute av kontroll, ifølge Hamar. - Fra å ha startet i det små - har tenåringen gjerne opprettet en rekke kontoer hos flere spillselskaper. Når et kredittkort blir avvist, så får de bare tak i et nytt. - Vi snakker ofte om normalt oppegående ungdom som utvikler en spillavhengighet som gjør at de etter hvert mister all etisk bevissthet. Veien til å utnytte mennesker som står en nær blir kort, sier Hamar. Han mener økningen i antall henvendelser viser at selskapene har blitt mer aggressive med årene. - Men det kan ikke være sånn at en mindreårig i løpet av kort tid kan spille bort en halv million kroner, uten at det går noen varsellamper, sier han. - Samtidig er det viktig at foreldre og pårørende blir mer bevisste på barnas nettatferd, understreker han.Forfalskede underskrifter for å få kredittlån er også en av historiene som går igjen, forteller Øystein Bjørke Olsen, spesialrådgiver for spillavhengighet ved Kompetansesenter rus - region Øst. - Hvis man taper penger, blir man dratt inn i det, og da er det å begå kriminelle handlinger dessverre ikke uvanlig, sier han. - Det skjer ikke med en tanke om å stjele penger. Det er tenkt som en nødløsning i en desperat situasjon for å vinne tilbake tapet, legger Bjørke Olsen til. Ifølge familieterapeut Elsa Kvam, som har behandlet både unge og gamle for spilleavhengighet i en årrekke, er mange på konstant utkikk etter nye bankkort å benytte seg av. - De legger merke til og noterer seg kortnummer, og kan ta bilde av kort som ligger lett tilgjengelig, sier hun. Til tross for at den siktede 17-åringen er mindreårig, er VG kjent med at politiet har innhentet kontoinformasjon hos spillselskaper de mener kan knyttes tiltenåringen. Etter det VG kjenner til, er ikke tenåringsgutten så langt i etterforskningen siktet for å ha misbrukt kredittkort.Flere av de mindreårige som familieterapeut Elsa Kvam har vært i kontakt med, forteller at de har et veldig stort konkurranseinstinkt, og belønningssystemet i hjernen gir dem et kick mens de spiller. Det er også en kraftig driv i å skulle vinne tilbake de pengene de har tapt. Og vinner de, spiller de for å vinne mer. - De må satse mer og mer for å få det samme rushet de kjente tidligere. Så låner de penger eller misbruker kredittkort for å få tak i mer penger. Når de først får gevinsten, klarer de oftest ikke å ta den ut. Da eskalerer heller hele problemet, sier hun.Spillselskapene Betsson og Unibet mener selv at de har strenge regler som skal hindre at mindreårige får spille på sidene deres, samt stoppe eventuelt misbruk. Direktør Atle Hamar Lotteritilsynet er derimot klar på at det som en gang var uskyldige dataspill har utviklet seg til det han beskriver som potensielt farlige pengespill. Han mener de utenlandske spillselskapene har blitt mer aggressive med årene. - Men det kan ikke være sånn at en mindreårig i løpet av kort tid kan spille bort en halv million kroner, uten at det går noen varsellamper, sier han. - Samtidig er det viktig at foreldre og pårørende blir mer bevisste på barnas nettatferd, understreker han.
Det er et stadig økende problem at tenåringer stjeler kredittkort fra foreldre og spiller bort store beløp på nettbaserte spillselskaper, mener eksperter.